Un europarlamentar român cere măsuri de la Comisia Europeană: "Marea Neagră se confruntă cu efectele devastatoare ale celui mai semnificativ dezastru ecologic"
Vicepreședintele Parlamentului European (PE), Victor Negrescu, a informat că a adresat o interpelare Comisiei Europene referitoare la dezastrul ecologic din Marea Neagră. În urma scufundării a două petroliere rusești în strâmtoarea Kerci, sute de păsări, zeci de delfini și mii de alte viețuitoare marine au pierit.